stanford-oval/wikipedia huggingface dataset:
שחייה
היסטוריה

שחייה היא חלק מן הפעילות האנושית מאז העידן הפרהיסטורי - התיעוד הקדום ביותר של שחייה אנושית הוא בציורים מתקופת האבן לפני כ-7,000 שנה. תיעוד כתוב של שחייה קיים מאז 2,000 לפני הספירה. כמה מן הכתבים הקדומים המתעדים שחייה הם עלילות גילגמש, האיליאדה, האודיסיאה, התנ"ך, הברית החדשה וביאוולף.
בשנת 1538 כתב ניקולאוס וינמן, מרצה גרמני לשפות, את הספר הראשון על שחייה בשם "השחיין או דיאלוג על אומנות השחייה" (בגרמנית: Der Schwimmer oder ein Zwiegespräch über die Schwimmkunst)‏. בשנת 1696 כתב מלכיצדק תבנו הצרפתי את ספרו "אמנות השחייה" שנקרא על ידי רבים במהלך המאה ה-18. הספר הפך את שחיית החזה לפופולרית אך תיאר גם סגנונות נוספים, צלילה וקפיצת ראש.
בשנת 1800 החלו לערוך תחרויות שחייה תחרותית באירופה, רוב התחרויות נערכו בסגנון חזה. הענף זכה להתעניינות ציבורית רחבה בשנת 1875, כאשר מת'יו ווב חצה את כל תעלת למאנש בשחייה, במשך 21 שעות ו-45 דקות. שחייה הייתה אחד מן המקצועות האולימפיים כבר באולימפיאדה המודרנית הראשונה בשנת 1896 באתונה. בשנת 1902 הוצג לראשונה לעולם המערבי סגנון החתירה המוכר היום על ידי ריצ'רד קייביל כאשר קבע שיא עולם חדש באליפות בינלאומית באנגליה, כשהוא גובר על שחיינים בסגנונות אחרים. קייביל פיתח את סגנון החתירה לאחר שלמד את תנועות השחייה של תושב איי שלמה אליס ויקהאם. בשנת 1908 קמה פדרציית השחייה הבינלאומית. סגנון הפרפר פותח בשנות ה-30 של המאה ה-20 על בסיס סגנון החזה. בשנת 1952 הכירה פדרציית השחייה הבינלאומית בסגנון הפרפר כאחד מסגנונות השחייה וקבעה לו כללים ברורים.
שחייה כפעילות פנאי והתעמלות

המטרות הנפוצות ביותר לעיסוק בשחייה הן כפעילות פנאי, התעמלות ואימון גופני. שחייה כפעילות פנאי היא דרך טובה להירגע בעת פעילות גופנית מלאה. שחייה היא אחד מסוגי ההתעמלות הטובים ביותר. כיוון שצפיפות הגוף האנושי דומה מאוד לזו של מים, המים תומכים בגוף ופעילות זו מפעילה פחות לחץ על מפרקים ועצמות מאשר פעילות גופנית דומה באוויר. מסיבה זו השימוש בשחייה נפוץ ברפואת שיקום לאחר פציעות ולטיפול בנכים.
שחייה היא בעיקר פעילות אירובית בגלל משך הזמן הארוך של הפעילות המצריך אספקה קבועה של חמצן לרקמת השריר. יוצאי הדופן הם משחי מרוץ למרחקים קצרים שם מתבצעת פעילות אנאירובית. שחייה עשויה לסייע ביציבה ולעזור בפיתוח גוף שרירי ודק האופייני לשחיינים.
שחייה כמיומנות מקצועית

קיימים מקצועות שבהם שחייה היא חלק מן המיומנויות הנדרשות לעוסקים במקצוע. כך למשל, שולי פנינים ודייגים בעזרת רובה דיג. מצילים נדרשים למיומנויות שחייה גבוהות ומיוחדות לצורך מקצועם. ביולוגים ימיים נדרשים לידע בשחייה ובצלילה לצורך ביצוע מחקריהם. שחייה היא מיומנות נדרשת ללוחמים ביחידות קומנדו ימי.
שחייה תחרותית

שחייה תחרותית היא ספורט אולימפי מאז האולימפיאדה הראשונה. בשחייה תחרותית מקובלים ארבעה סגנונות: חופשי, חזה, גב ופרפר ונוספים להם משחי מעורב (הכוללים את כל הסגנונות) ומשחי שליחים. החלוקה למשחים מתבצעת על ידי מספר קריטריונים: מרחק, סגנון, מין ולעיתים גיל. בנוסף ישנה הבחנה בין משחים המתקיימים בבריכה למשחים המתקיימים במים פתוחים. מרבית השחיינים התחרותיים מתמחים בשחייה למרחקים קצרים (50–100 מטר), בינוניים (100–200 מטר), ארוכים (200 מטר ומעלה) או בשחייה במים פתוחים, בסגנון אחד או שניים.
ביהדות

המקורות היהודיים מדברים במפורש על חובת האב ללמד בנו שחייה.
בתלמוד בבלי, מסכת קידושין, דף כ"ט, עמוד א' נכתב: ”תנינא להא דתנו רבנן האב חייב בבנו למולו ולפדותו וללמדו תורה ולהשיאו אשה וללמדו אומנות, ויש אומרים אף להשיטו במים. רבי יהודה אומר כל שאינו מלמד את בנו אומנות מלמדו ליסטות”
ראו גם

בריכת שחייה
הערות שוליים

↑  ספר ישעיה, פרק כ"ה, פסוק י"א.
↑  ספר יחזקאל, פרק מ"ז, פסוק ה'.
↑  מעשי השליחים 27:42
↑  The Impact of Physical Activity on Health - A current Problem
↑  L'Art de nager, Thévenot, Melchisédech אומנות השחיה קפיצת ראש ( פרק 35 ), צלילה ( פרק 36 ).
↑  Greg Kehm, Olympic Swimming and Diving. The Rosen Publishing Group, 2007 ISBN 9781404209701.
↑  History of Swimming, SwimOutlet.com (באנגלית אמריקאית)
↑  G. Osmond and M. G. Phillips, The Bloke with a Stroke. Alick Wickham, the “Crawl” and Social Memory. The Journal of Pacific History, 2004;39(3):309.
↑  הרב יהונתן פז, חובת האב ללמד את בנו שחייה
↑  רש"י: שמא יפרוש בספינה ותטבע ויסתכן אם אין יודע לשוט
| --- | --- |
בקרת זהויות :  NLI: 987007553683905171  BnF: cb12647518f (data)  GND: 4053985-4  LCCN: sh85131207  NDL: 00571543  NKC: ph115741 
פסל "השחיין" של דניאל בהריר במכון וינגייט
אזור ציפורים בעל חשיבות

עגורים אפורים בעמק החולה
האי סנואו היל - אזור ציפורים בעל חשיבות
פלמינגו בהודו
שקנאים במאגר משמר השרון שבעמק חפר
מצפה הנשרים בגמלא שברמת הגולן
אזור ציפורים בעל חשיבות (באנגלית: Important Bird and Biodiversity Area, ובראשי תיבות: IBA) הוא אזור שהוגדר על ידי מערכת קריטריונים מוסכמים בינלאומיים כבעל חשיבות עולמית לשימור אוכלוסיות עופות. אזורי ציפורים בעלי חשיבות נקבעים ומפותחים על ידי BirdLife International, כשישנם יותר מ-13,000 כאלו ברחבי העולם.
לעיתים קרובות, אזורי ציפורים בעלי חשיבות כבר נמצאים בשטח מוגן קיים של המדינה, ולכן מוגנים על פי חקיקה לאומית. הכרה משפטית והגנה על אזורי ציפורים בעלי חשיבות שאינם בתוך שמורות טבע משתנות בין מדינה למדינה. לחלק מהמדינות יש אסטרטגיית שימור לאומית שלהם, בעוד שבאחרות אזורים אלה חסרי הגנה לחלוטין.
היסטוריה

בשנת 1985, בעקבות בקשה ספציפית של הקהילה הכלכלית האירופית, ערך Birdlife International רשימה של אתרים מועדפים שיש להגן עליהם. ב-1989 פורסמה הרשימה של אתרים אלו באירופה.
תחילה היה השם הרשמי של אתר מסוג זה באנגלית Important Bird Area, ומכאן רשאי התיבות IBA, אך ב-2014 בקונגרס BirdLife העולמי שהתקיים בקנדה הוחלט לאמץ את השם ל-Important Bird and Biodiversity Area, מבלי לשנות את ראשי התיבות.
בישראל

בישראל קיימים כ-16 אזורי ציפורים בעלי חשיבות (וכן, אזורים נוספים בשטחי הרשות הפלסטינית ורצועת עזה). חלקם מוגנים על ידי שמורות טבע וחלקם חולשים על פני שטחים פתוחים. השטח הכולל של אזורים אלה הוא כ-4,567 ק"מ רבוע, למעלה מחמישית משטח המדינה. כמו כן, הגורם השותף ל-BirdLife International בארץ הוא החברה להגנת הטבע.
הערבה הדרומית והרי אילת
הר צין והר הנגב
הערבה הצפונית
הנגב המערבי
מדבר יהודה
שפלת יהודה
עמק חפר
הכרמל
רמות מנשה
בקעת הירדן הצפונית
עמק זבולון
הכנרת וארץ כינרות
עמק הירמוך
רמת הגולן
עמק החולה
הר חרמון
הערות שוליים

↑  Protecting birds where they live and migrate, BirdLife International, ‏2021-03-22 (באנגלית בריטית)
↑  Audubon: Birds & Science, web.archive.org, ‏2010-07-14
↑  Biodiversity A-Z, www.biodiversitya-z.org
↑  {{{מחבר}}}, The Important Bird and Biodiversity Areas of the Socotra archipelago, Yemen
↑  Israel - BirdLife country profile, datazone.birdlife.org
מס שכר

בישראל, מס שכר הוא מס המוטל במסגרת סעיף 4 לחוק מס ערך מוסף על שני סוגים של מעסיקים:
מוסד ללא כוונת רווח (מלכ"ר) - מס בשיעור של 7.5% (בשנת 2021) מהשכר ששילם. פטור ממס זה מלכ"ר שסך כל השכר ששילם בשנת מס אינו עולה על סכום מסוים (בשנת 2024: 200,457 ש"ח לשנה).
מוסד כספי - בנקים, חברות ביטוח, קרנות נאמנות וחברי הבורסה לניירות ערך בתל אביב. על גופים אלה מוטל מס שכר ורווח - מס בשיעור 17% (בשנת 2021) מהשכר ששילם ומהרווח שהפיק.
מס שכר המוטל על גופים אלה הוא תחליף למס ערך מוסף המוטל על הערך המוסף של עוסקים, משום שבגופים אלה לא נוח לחשב את הערך המוסף, והשכר (במלכ"ר) או השכר והרווח (במוסד כספי) מייצג את הערך המוסף שלהם. בהתאם לכך, מס שכר ורווח על מוסדות כספיים נקבע, עם כל שינוי בשיעורו של מס ערך מוסף, בשיעור זהה, ושיעורו של מס שכר על מלכ"רים הוא כחצי משיעורו של מס ערך מוסף, מתוך התחשבות בגופים אלה, הפועלים למטרות ציבוריות וניזונים מכספי ציבור. שיעור המס נקבע בצו על ידי שר האוצר.
השכר, לעניין זה, הוא הכנסת עבודה כהגדרתה בסעיף 2(2) לפקודת מס הכנסה, לרבות פנסיה המשולמת על ידי מעסיק לעובדו לשעבר. במוסד כספי כולל השכר גם מענק פרישה, מענק עקב מוות, סכומים שהפקיד המעביד על שם עובדו בקופת גמל והפרשת המעביד לדמי ביטוח לאומי.
גורן (מסע בין כוכבים)

| --- | --- |
הגורן שקפטן קירק נאבק בו בפרק "Arena"
הגורן שקפטן קירק נאבק בו בפרק "Arena"
 הופעה ראשונה:  "Arena", "מסע בין כוכבים: הסדרה המקורית"
ביקום הבדיוני של זיכיון "מסע בין כוכבים", הגורן (במקור: Gorn) הם גזע של חייזרים זוחלים דמויי אדם מ-"הגמוניית הגורן".
היסטוריה בדיונית

הגורן יצרו קשר עם הסינדיקט "אוריון" כבר בשנת 2154. שמה של ממשלתם, על פי הפרק "Bound" של "מסע בין כוכבים: אנטרפרייז", הוא "הגמוניית הגורן". עם זאת, במשחקי המחשב "Star Trek: Starfleet Command" ו-"Star Trek: Starfleet Command II: Empires at War" ממשלת הגורן מכונה "קונפדרציית הגורן".
בשנת 2267, הגורן יצרו לראשונה מגע עם הפדרציה בססטוס III, אולם אי-הבנה כמעט והובילה למצב של מלחמה (הפרק "Arena" של "מסע בין כוכבים: הסדרה המקורית", בו בובי קלארק גילם את דמות הגורן). למרות שלגורן היו תביעות טריטוריאליות, הפדרציה הקימה התיישבות על כוכב זה בשנת 2371, דבר המעיד כי המתח בין שני הצדדים התרכך מאוחר יותר.
תיאורים

הגורן הפכו לאחת מצורות החיים הבדיוניות הפופולריות ביותר ב-"מסע בין כוכבים", בשל העיצוב המרשים של האמן וואה צ'אנג, והאישיות הבלתי נשכחת של הגורן. חיה שורקת ואיטית, אך קטלנית, קפטן הגורן מפגין גם את יכולתו להיות ערמומי ושטני; מצחקק ברשעות לעצמו, בעודו מכין מלכודת עבור קפטן קירק, ולאחר מכן מבטיח לקפטן שאם יסגיר את עצמו, הגורן יהפוך את מותו ל-"רחום ומהיר". הפרק "Arena" נחשב לאחד מהפרקים הקלאסיים של הסדרה.
במשך שנים, "Arena" הייתה הופעתו היחידה בלייב אקשן של הגורן, למרות ששמו של הגזע הוזכר מעת לעת. בשנת 2005, בפרק של "מסע בין כוכבים: אנטרפרייז" הופיעה דמות של גורן (אם כי ביקום המראה בלבד) בפרק "In a Mirror, Darkly Part II". בפרק זה, גורן (בשם סלאר) היה משגיח על קבוצה של עבדים השייכים לת'וליאנים של יקום המראה, בניסיון טכנולוגיה מספינת החלל מדגם Constitution - ה"דיפאיינט" NCC-1764, אשר הובאה מהיקום "הנורמלי". סלאר הסתתר במסדרונות הספינה, והרג כמה אנשי צוות, עד שנהרג על ידי ג'ונתן ארצ'ר של יקום המראה. לצורך הופעתו, סלאר עוצב והוצג באמצעות אנימציה ממוחשבת, ונראה שונה מהמראה המקורי; השינוי הבולט ביותר היה חסרונן של העיניים המורכבות. סלאר גם זז הרבה יותר מהר מאשר הגורן שבו קפטן קירק נאבק. מאחר שהפרק הכפול "In a Mirror, Darkly" מתרחש כולו ביקום המראה, הקשר שנראה בין אמפריית כדור הארץ לבין היצור איננה סותרת את המגע הראשון עם הגזע שתואר בפרק "Arena".
הגורן הופיעו בסדרה "מסע בין כוכבים: סדרת האנימציה", בפרק "The Time Trap".
ב-2022 הופיעו הגורן בשני פרקים בעונתה הראשונה של הסדרה "מסע בין כוכבים: עולמות חדשים ומשונים", שניהם מתרחשים לפני הפרק "Arena". בפרק הרביעי, "Memento Mori", מופיעה ספינת גורן שמאיימת להשמיד את ה"אנטרפרייז" בפיקודו של פייק. הגורן לא נראים בשום שלב בפרק, מה ששימר את האמירה לפיה בני האדם והגורן לא נפגשו מעולם. בפרק זה מוצגים הגורן כציידים מתוחכמים שאינם מרפים מטרפם עד להשמדתו או לכידתו. בפרק התשיעי בעונה, "All Those Who Wander", נתקלת ה"אנטרפרייז" בגורן פעם נוספת, הפעם במושבת רבייה בה בוקעים אבקועי הגורן, שניזונים על טרף חי שמסופק להם על ידי הבוגרים שמושכים לכוכב ספינות חלל באמצעות אותות מצוקה. גם בפרק זה לא נתקלים אנשי צוות הספינה בגורן בוגר.
הגורן סלאר; מתוך הפרק "In a Mirror, Darkly Part II" של "מסע בין כוכבים: אנטרפרייז", 2005.
קונור לאם

קונור ג'יימס לאם (באנגלית: Conor James Lamb; נולד ב-27 ביוני 1984) הוא פוליטיקאי אמריקאי, שכיהן כחבר בית הנבחרים של ארצות הברית מטעם מדינת קהיליית פנסילבניה, בשנים 2023-2018. תחילה ייצג את מחוז הקונגרס ה-18, ולאחר מכן את מחוז הקונגרס ה-17. המחוז כולל את פרווריה הצפון-מערביים של פיטסבורג. במהלך בחירות 2022 היה מועמד לסנאט של ארצות הברית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  כריס פוטר, Tim Murphy's departure brings many would-be replacements, as well as a ray of hope for Democrats, באתר Pittsburgh Post-Gazette‏, 5 באוקטובר 2017 (באנגלית)
↑  אלנה שניידר, Republicans wage 11th-hour blitz in Pa. special election, באתר פוליטיקו, 12 במרץ 2018 (באנגלית)
↑  רויטרס‏, מכה לטראמפ: הדמוקרטים בדרך לניצחון בבחירות במעוז רפובליקני, באתר וואלה, 14 במרץ 2018
↑  ג'וליאן רות', Finally official: Conor Lamb certified winner of congressional seat, באתר Pittsburgh Post-Gazette‏, 2 באפריל 2018 (באנגלית)
↑  יונתן קירשנבאום, ‏ארה"ב / הניצחון הדמוקרטי שמדאיג את הרפובליקנים, ובצדק, באתר דבר העובדים בארץ ישראל, 15 במרץ 2018
↑  דניאל מור, Conor Lamb's 2020 challenge: Avoiding partisanship while keeping the momentum going, באתר Pittsburgh Post-Gazette‏, 25 באוגוסט 2019 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
| --- | --- |
בקרת זהויות :  US Congress: L000588
אורך גל קומפטון

ארתור קומפטון
אורך גל קומפטון היא תכונה קוונטית של חלקיק. תכונה זו הוצגה על ידי הפיזיקאי ארתור קומפטון בהסבריו על פיזור פוטונים באמצעות אלקטרונים (בתהליך הנקרא אפקט קומפטון). אורך גל קומפטון של חלקיק שקול לאורך הגל של פוטון בעל אנרגיה השווה לאנרגיית המנוחה של החלקיק.
אורך גל קומפטון של חלקיק, מסומן  \lambda , הוא:
\lambda ={\frac {h}{mc}}
כאשר h הוא קבוע פלאנק, m היא מסת המנוחה של החלקיק, ו-c היא מהירות האור.
אורך גל קומפטון מצומצם

אורך גל קומפטון המצומצם הוא אורך גל קופטון חלקי  2\pi , כלומר
{\frac {\lambda }{2\pi }}={\frac {\hbar }{mc}}
אורך גל קומפטון המצומצם הוא ייצוג טבעי של מסה בקנה מידה קוונטי, ועל כן הוא מופיע רבות במשוואות יסודיות של מכניקת הקוונטים. 
אורך גל קומפטון המצומצם מופיע גם במשוואת קליין-גורדון היחסותית לחלקיק חופשי:
\mathbf {\nabla } ^{2}\psi -{\frac {1}{c^{2}}}{\frac {\partial ^{2}}{\partial t^{2}}}\psi =\left({\frac {mc}{\hbar }}\right)^{2}\psi
הוא מופיע גם במשוואת דיראק:
-i\gamma ^{\mu }\partial _{\mu }\psi +\left({\frac {mc}{\hbar }}\right)\psi =0\,
וכן במשוואת שרדינגר, אף על פי שלרוב בהצגתה היא נעלמת מן העין. לדוגמה, משוואת שרדינגר של אלקטרון באטום דמוי מימן:
i\hbar {\frac {\partial }{\partial t}}\psi =-{\frac {\hbar ^{2}}{2m}}\nabla ^{2}\psi -{\frac {1}{4\pi \epsilon _{0}}}{\frac {Ze^{2}}{r}}\psi
אך חילוק המשוואה ב- \hbar c ותוך שימוש בקבוע המבנה הדק, נקבל:
{\frac {i}{c}}{\frac {\partial }{\partial t}}\psi =-{\frac {1}{2}}\left({\frac {\hbar }{mc}}\right)\nabla ^{2}\psi -{\frac {\alpha Z}{r}}\psi
אורך גל קומפטון מצומצם > הקשר בין אורך גל קומפטון הרגיל למצומצם

אורך גל קומפטון המצומצם הוא הצגה טבעית של מסה בקנה מידה קוונטי. על כן משוואות הנוגעות למסה בצורה של מסה, כגון משוואת קליין-גורדון ומשוואת שרדינגר, משתמשות באורך גל קומפטון המצומצם. לעומת זאת, אורך גל קומפטון הרגיל הוא הצגה טבעית של מסה שהומרה לאנרגיה. על כן משוואות הנוגעות להמרת מסה לאנרגיה, או לאורך גל של פוטונים המגיבים למסה, ישתמשו באורך גל קומפטון הרגיל.
לדוגמה, לחלקיק חסר מסה m יש אנרגיית מנוחה E = mc2. אורך גל קומפטון הרגיל עבור החלקיק הוא אורך הגל של פוטון בעל אנרגיה זהה. עבור פוטונים בעלי תדירות f, האנרגיה הזו תינתן על ידי:
E=hf={\frac {hc}{\lambda }}=mc^{2}
ומכאן ניתן לקבל את אורך גל קומפטון הרגיל.
הגבלות על מדידה

ניתן לחשוב על אורך גל קומפטון המצומצם כעל הגבלה בסיסית על מדידת המצב של חלקיק, תוך התחשבות במכניקת הקוונטים ובתורת היחסות הפרטית.. הגבלה זו נובעת ממסת החלקיק. לדוגמה, ניתן למדוד את מיקומו של חלקיק על ידי שידור אור אליו וקליטת האור המוחזר ממנו. כדי למדוד את מיקומו בצורה מדויקת, נדרש להשתמש באורך גל קצר ככל הניתן, כלומר בפוטונים בעלי אנרגיה גבוהה. אם האנרגיה הזו חורגת מהגודל mc2, כשהפוטון יפגע בחלקיק, ההתנגשות עשויה ליצור חלקיק חדש מאותו הסוג. תהליך זה הופך את השאלה בנוגע למיקומו של החלקיק לשנויה במחלוקת.
טיעון זה גם מראה כי אורך גל קומפטון המצומצם הוא אורך גל הקטעון, מתחתיו תורת השדות הקוונטית נהיית חשובה.
תוך שימוש בעקרון אי הוודאות ניתן לרשום את הטיעון בצורה הבאה: נניח כי נרצה למדוד את מיקומו של החלקיק בדיוק  \Delta x. לפי עקרון אי הוודאות של מקום ותנע, מתקיים:
\Delta x\Delta p\geq {\frac {\hbar }{2}}
ועל כן, אי הוודאות עבור התנע של החלקיק ניתן על ידי הנוסחה:
\Delta p\geq {\frac {\hbar }{2\Delta x}}
שימוש בקשר היחסותי בין תנע ואנרגיה  p=\gamma m_{0}v מראה כי כאשר  \Delta p\geq mc, אי הוודאות באנרגיה גדולה מ- mc^{2}, שהיא האנרגיה הדרושה ליצירת חלקיק חדש מאותו הסוג, ועל כן ההגבלה הבסיסית על אי הוודאות במיקום החלקיק היא:
\Delta x\geq {\frac {1}{2}}({\frac {\hbar }{mc}})={\frac {\lambda }{2}}
קשר לקבועים נוספים

ניתן לקשר לאורך גל קומפטון המצומצם גדלים אטומים, מספרי גל ואת קבוע המבנה הדק.
את רדיוס בוהר ניתן לרשום בצורה הבאה:
a_{0}={\frac {1}{\alpha }}({\frac {\lambda }{2\pi }})\simeq 137\times {\bar {\lambda }}\simeq 5.29\times 10^{4}fm
את רדיוס האלקטרון הקלאסי, שגדול בערך פי 3 מרדיוס הפרוטון, ניתן לרשום בצורה הבאה:
a_{0}=\alpha ({\frac {\lambda }{2\pi }})\simeq {\frac {\bar {\lambda }}{137}}\simeq 2.89fm
את קבוע רידברג ניתן לרשום כך:
R_{\infty }={\frac {\alpha ^{2}}{2\lambda }}
ניתן גם לקשר גדלים בפיזיקה גרביטציונית לאורך גל קומפטון ולקבוע הצימוד הגרביטציוני ( \alpha _{G}, הוא האנלוג לקבוע המבנה הדק).
מסת פלאנק היא מיוחדת היות שאורך גל קומפטון המתאים למסה שווה לחצי מרדיוס שוורצשילד. גודל מיוחד זה נקרא אורך פלאנק (מסומן  l_{P}). אורך פלאנק ניתן לכתיב בצורה הבאה:
l_{P}=\lambda {\frac {\sqrt {\alpha _{G}}}{2\pi }}
ראו גם

אפקט קומפטון
ארתור קומפטון
עקרון אי הוודאות
הערות שוליים

↑  המשוואה רשומה תוך שימוש בהסכם הסכימה של איינשטיין
↑  Garay, Luis J. "Quantum Gravity And Minimum Length." International Journal of Modern Physics A 10.02 (1995): 145-65. Arxiv.org. Web. 3 June 2014. http://arxiv.org/pdf/gr-qc/9403008v2.pdf.
שבע הקערות

מלאך הנושא בידו את קערת זעם האל. ציור קיר משנת 1580, טירת פארץ, אוסטריה.
שבע הקערות של זעם האל הן סידרה של פורענויות או "מכות" המתרחשות בקץ הימים (האפוקליפסה) באמונה הנוצרית על פי ספר חזון יוחנן של הברית החדשה.
וָאֵרֶא אוֹת אַחֵר בַּשָּׁמַיִם גָּדוֹל וְנִפְלָא שִׁבְעָה מַלְאָכִים נֹשְׂאִים אֶת־שֶׁבַע הַמַּכּוֹת הָאַחֲרֹנוֹת כִּי בָהֵן כָּלָה זַעַם אֱלֹהִים;
לאחר שנפתחים שבעת החותמות על ידי שה האל (המהווה אלגוריה לישו הנוצרי), ולאחר שתוקעים בשבעת השופרות ניתנים לשבעה מלאכים שבע קערות המלאות בזעם האל.
וְאַחַת מֵאַרְבַּע הַחַיּוֹת נָתְנָה לְשִׁבְעַת הַמַּלְאָכִים שֶׁבַע קַעֲרֹת זָהָב מְלֵאוֹת חֲמַת הָאֱלֹהִים הַחַי לְעוֹלְמֵי עוֹלָמִים;
תוכן הקערות נשאר על החוטאים תומכי האנטיכריסט שנותרו בחיים לאחר כל הפורענויות שפקדו אותם במהלך פתיחת החותמות והתקיעה בשופרות.
הפורענויות (ה"מכות") > הקערה הראשונה

וָאֶשְׁמַע קוֹל גָּדוֹל מִן־הַהֵיכָל אֹמֵר אֶל־שִׁבְעַת הַמַּלְאָכִים לְכוּ הָרִיקוּ אֶת־שֶׁבַע קַעֲרֹת חֲמַת הָאֱלֹהִים אָרְצָה; וַיֵּלֶךְ הָרִאשׁוֹן וַיָּרֶק אֶת־קַעֲרָתוֹ עַל־הָאָרֶץ וַיְהִי שְׁחִין רַע וּמַכְאִיב בָּאֲנָשִׁים אֲשֶׁר־עֲלֵיהֶם תָּו הַחַיָּה וּבַמִּשְׁתַּחֲוִים לְצַלְמָהּ
כאשר מרוקנת הקערה הראשונה, שחין פוגע בעורם של כל תומכי האנטיכריסט (הנושאים עליהם את מספר החיה).
הפורענויות (ה"מכות") > הקערה השנייה

וַיָּרֶק הַשֵּׁנִי אֶת־קַעֲרָתוֹ עַל־הַיָּם וַיְהִי לְדָם כְּדַם חָלָל וַתָּמָת כָּל־נֶפֶשׁ חַיָּה אֲשֶׁר בַּיָּם
ריקון הקערה השנייה אל הים מביא להפיכת הים לדם, ולמות כל החיים בים.
הפורענויות (ה"מכות") > הקערה השלישית

וַיָּרֶק הַשְּׁלִישִׁי אֶת־קַעֲרָתוֹ בַּנְּהָרוֹת וּבְמַעְיְנוֹת הַמָּיִם וַיִּהְיוּ לְדָם
ריקון הקערה השלישית אל הנהרות מביא להפיכת נהרות ומעיינות לדם.
בעקבות ריקון הקערה אומר המלאך את תהילתו של האל:
וָאֶשְׁמַע אֶת־מַלְאָךְ הַמַּיִם אֹמֵר צַדִּיק אַתָּה הַהוֶֹה וְהָיָה וְהַקָּדוֹשׁ כִּי־כֵן שָׁפָטְתָּ; כִּי דַּם קְדֹשִׁים וּנְבִיאִים שָׁפָכוּ וְדָם הִשְׁקִיתָם כִּי־גְמוּל יָדָם הוּא
הפורענויות (ה"מכות") > הקערה הרביעית

וַיָּרֶק הַמַּלְאָךְ הָרְבִיעִי אֶת־קַעֲרָתוֹ עַל־הַשָּׁמֶשׁ וַיִּנָּתֶן לוֹ לְלַהֵט אֶת־בְּנֵי הָאָדָם בָּאֵשׁ; וַיְלֹהֲטוּ בְנֵי־אָדָם בְּחֹם גָּדוֹל וַיְגַדְּפוּ אֶת־שֵׁם אֱלֹהִים אֲשֶׁר־לוֹ מֶמְשֶׁלֶת הַמַּכּוֹת הָאֵלֶּה וְלֹא שָׁבוּ לָתֶת־לוֹ הַכָּבוֹד
ריקון הקערה הרביעית על השמש גורם לשמש לצרוב את פני הארץ באש ולפגוע בבני האדם על הארץ, אך אלה לא חוזרים בתשובה בעקבות מכה זו.
הפורענויות (ה"מכות") > הקערה החמישית

וַיָּרֶק הַחֲמִישִׁי אֶת־קַעֲרָתוֹ עַל־כִּסֵּא הַחַיָּה וַתֶּחְשַׁךְ מַלְכוּתָהּ וַיְנַשְּׁכוּ אֶת־לְשׁוֹנָם מִכְּאֵב לֵב; וַיְגַדְּפוּ אֶת־אֱלֹהֵי הַשָּׁמַיִם מִמַּכְאֹבָם וּשְׁחִינָם וְלֹא שָׁבוּ מִמַּעֲשֵׂיהֶם;
ריקון הקערה החמישית על כס החיה מביא למכת חושך, אך תומכי האנטיכריסט לא חוזרים בתשובה וממשיכים לגדף את שם האל.
הפורענויות (ה"מכות") > הקערה השישית

וַיָּרֶק הַשִּׁשִּׁי אֶת־קַעֲרָתוֹ עַל־הַנָּהָר הַגָּדוֹל נְהַר־פְּרָת וַיֶּחֶרְבוּ מֵימָיו לְיַשֵּׁר מְסִלָּה לַמְּלָכִים הַבָּאִים מִמִּזְרָח־שָׁמֶשׁ; וָאֵרֶא וְהִנֵּה מִפִּי הַתַּנִּין וּמִפִּי הַחַיָּה וּמִפִּי נְבִיא הַשֶּׁקֶר יֹצְאוֹת שָׁלֹשׁ רוּחוֹת טְמֵאוֹת דּוֹמֹת לִצְפַרְדְּעִים; כִּי רוּחוֹת הַשֵּׁדִים הֵנָּה וְהֵן עֹשׂוֹת אוֹתוֹת וְיֹצְאוֹת אֶל־מַלְכֵי אֶרֶץ וְתֵבֵל כֻּלָּהּ לְאָסְפָם לְמִלְחֶמֶת הַיּוֹם הַהוּא הַגָּדוֹל יוֹם אֱלֹהֵי הַצְּבָאוֹת; הִנְנִי בָא כְּגַּנָּב אַשְׁרֵי הַשֹּׁקֵד וְשֹׁמֵר אֶת־בְּגָדָיו פֶּן־יֵלֵךְ עָרֹם וְרָאוּ אֶת־עֶרְוָתוֹ; וַיֶּאֱסֹף אֹתָם אֶל־הַמָּקוֹם הַנִּקְרָא בְעִבְרִית הַר מְגִדּוֹן;
ריקון הקערה השישית על נהר פרת מביא לייבוש הנהר. בעקבות זאת יוצאות מפיהם של "השילוש הבלתי קדוש" - החיה, התנין (הדרקון) ונביא השקר (האנטיכריסט) יוצאות רוחות טמאות, אשר אוספים את צבאות תומכיהם להילחם נגד תומכי האל בהר מגידו.
הפורענויות (ה"מכות") > הקערה השביעית

וַיָּרֶק הַמַּלְאָךְ הַשְּׁבִיעִי אֶת־קַעֲרָתוֹ בַּאֲוִיר וַיֵּצֵא קוֹל גָּדוֹל מֵהֵיכַל הַשָּׁמַיִם מִן־הַכִּסֵא וַיֹּאמֶר הָיֹה נִהְיָתָה; וַיִּהְיוּ קֹלוֹת וּרְעָמִים וּבְרָקִים וַיְהִי רַעַשׁ גָּדוֹל אֲשֶׁר לֹא־הָיָה כָמֹהוּ לְמִן־הֱיוֹת אָדָם עַל־הָאָרֶץ כִּי גָדוֹל הָרַעַשׁ עַד־מְאֹד; וְהָעִיר הַגְּדוֹלָה נֶחְלְקָה לִשְׁלֹשָׁה חֲלָקִים וַתִּפֹּלְנָה עָרֵי הַגּוֹיִם וַתִּזָּכֵר בָּבֶל הַגְּדוֹלָה לִפְנֵי אֱלֹהִים לָתֶת־לָהּ כּוֹס יֵין חֲמַת אַפּוֹ; וַיָּנָס כָּל־אִי וְהֶהָרִים לֹא נִמְצָאוּ; וְאַבְנֵי בָרָד כַּכִּכָּר מִשְׁקָלָם יָרְדוּ מִן הַשָּׁמַיִם עַל־בְּנֵי הָאָדָם וַיְגַדְּפוּ בְנֵי־הָאָדָם אֶת־הָאֱלֹהִים עַל־אֹדוֹת מַכַּת הַבָּרָד כִּי־כָבְדָה מַכָּתוֹ מְאֹד;
ריקון הקערה השביעית מביא לרעידת אדמה המחריבה את כל הערים על פני כדור הארץ, תזוזת כל ההרים וכל האיים, וברד כבד המחריב את פני כדור הארץ.
גם בעקבות מכה זו לא חוזרים החוטאים בתשובה.
ראו גם

שבעת החותמות
שבעת השופרות
ג'ספר יואינג בריידי

| --- | --- |

 לידה:  4 במרץ 1797 סאנברי, ארצות הברית 
 פטירה:  26 בינואר 1871 (בגיל 73) 
 מדינה:  ארצות הברית 
 מקום קבורה:  בית הקברות רוק קריק 
 מפלגה:  המפלגה הוויגית 
 
ג'ספר יואינג בריידי (באנגלית: Jasper Ewing Brady‏; 4 במרץ 1797 – 26 בינואר 1871) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס ה-16 של מדינת פנסילבניה.
ביוגרפיה

בריידי נולד בסאנבורי (אנ') שבפנסילבניה בשנת 1797. הוא למד משפטים, ובשנת 1827 התקבל למשרד עורכי דין והחל לעבוד בעיר צ'מברסבורג (אנ'). במשך שלוש שנים, כיהן בתור הגזבר של מחוז פרנקלין, וכיהן כחבר בבית הנבחרים של פנסילבניה בשנים 1844–1845.
ב-1847, נבחר לקונגרס ה-30 של ארצות הברית מטעם המפלגה הוויגית. בבחירות לקונגרס ה-30 הוא לא נבחר, וחזר לעבוד בתור עורך דין. ב-1849 עבר להתגורר בפיטסבורג. בין השנים 1861–1869 עבר בתור פקיד במשרדו של מנהל התשלומים במחלקת המלחמה של ארצות הברית בוושינגטון די. סי. ב-1869, פרש מעבודתו, והתגורר בוושינגטון עד מותו. בריידי נפטר בשנת 1871 ונקבר בבית העלמין העירוני בסאנברי ובשנת 1893, הועברו עצמותיו לבית העלמין רוק קריק שבוושינגטון.
חיים אישיים

לבריידי היו 8 ילדים.
הערות שוליים

1 2 3  The Political Graveyard: Index to Politicians: Brady, politicalgraveyard.com
1 2 3 4  Jasper Ewing Brady, bradyheritage.org
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  LCCN: no2008066861  SNAC: w62v5vqq  US Congress: B000754  VIAF: 36726758   WorldCat (עם VIAF): 36726758
דייוויד קירק

| --- | --- |

 לידה:  1597? דייפ, צרפת 
 פטירה:  1654 (בגיל 57 בערך) לונדון, ממלכת אנגליה 
 מדינה:  אנגליה 
 
 פרסים והוקרה
 Knight Bachelor (1633)  אישיות בעלת חשיבות היסטורית-לאומית 
 
סר דייוויד קירק (באנגלית: David Kirke; בערך 1597–1654) היה הרפתקן, קולוניאל, ומושל מטעם מלך אנגליה. ידוע בעיקר בזכות הכיבוש המוצלח של "צרפת החדשה" בשנת 1629 בזמן מלחמת שלושים השנים, וכן על הטלת חסות הממשלה הבריטית על האדמות בניופאונדלנד. הוא היה חביבו של המלך צ'ארלס הראשון מאנגליה. נפילת הכתר במלחמת האזרחים האנגלית הובילה לנפילתו של קירק. ההערכה היא שהוא מת בכלא.
ביוגרפיה

קירק היה בנו של גרבייס (ג'רוויס) קירק, סוחר עשיר מהעיר לונדון, ואליזבת גאודון, אשה הוגנוטיות צרפתית. הוא גדל בדייפ שבנורמנדי. דייוויד היה הבכור מבין חמישה בנים, אחריו נולדו לואיס, תומאס, ג'ון וג'יימס.
ביוגרפיה > מבצע קוויבק

צי הפלישה האנגלי, בן תשע אוניות וספינות, עזב את נמל גרבסנד, (ליד לונדון), במרץ 1629 עם ז'אק מישל, עריק צרפתי מאנשי שמפליין, כדי שישמש כנווט בנהר סנט לורנס, קנדה. שמפליין שלח משלחת מקוויבק, שתושביה גוועו ברעב, כדי לפגוש בצי ההצלה הצרפתי שהיה צפוי להגיע בפיקוד אמרי דה קאן. קאן הביא גם את הידיעה כי באפריל הוכרז שלום באירופה אחרי החתימה על חוזה סוזה. משלחתו של שמפליין פגשה את קאן במפרץ, הם נשבו על ידי האנגלים שהיו בדרכם במעלה הנהר לקוויבק.
קירק, שהיה מודע לתנאים הנואשים בקוויבק, שלח את אחיו לואיס ותומאס לדרוש כניעה צרפתית. בלית ברירה, נכנע שמפליין ב -19 ביולי 1629.
עם זאת, שמפליין טען כי תפיסת האדמות על ידי אנגליה אינה חוקית, שכן המלחמה כבר הסתיימה. הוא פעל להחזרת האזור לצרפת. כחלק מהמשא ומתן המתמשך על יציאתם ממלחמת אנגלו-צרפת, בשנת 1632 הסכים צ'ארלס הראשון, מאנגליה, להחזיר את האדמות. תנאים אלה נחתמו באמנת סן ז'רמן-אן-ליי משנת 1632. האדמות בקוויבק הוחזרו לחברה הצרפתית.